En dykkercomputer er et stykke dykkerudstyr, der måler dykkertid, dykkerdybde nu og tidligere, og derefter hvor meget tid du har til rådighed lige nu. Det er smart at vide, så du altid overholder din dykkertid, også selvom du dykker med en guide på ferien.
En dykkercomputer kan være en standard håndledsmodel, et mindre dykkerur med masser af features eller de helt store dykkercomputere med LED-display og fuld funktionalitet til tech-dykning. Det kan altid betale sig at vælge et af de etablerede mærker såsom Aqualung, Cressi, Suunto, Scubapro eller Shearwater, da du har bedre mulighed for service over hele verden, hvis der skulle opstå problemer med produktet.